ফ্রান্সের অর্থমন্ত্রী বলেন, ‘ইইউ বাণিজ্য যুদ্ধ চায়না” কিন্তু ওয়াশিংটন শুল্ক আরোপ করলে ইইউ পাল্টা জবাব দেবে বলে তিনি হুশিয়ারী উচ্চারণ করেন। যুক্তরাষ্ট্র কর্তৃক আরোপিত ইস্পাত, ইয়োগহার্ট, হুইস্কি ও রোস্টেড কপির মতো ভোগ্য পণ্যের উপর পাল্টা শুল্ক আরোপের ঘোষণা দিয়েছে কানাডা। মেক্সিকো সরকার ও ঘোষণা দিয়েছে তারাও যুক্তরাষ্ট্র থেকে আমদানী করা ইস্পাতের উপর শুল্ক ধার্য করার চিন্তা করছে। শূকরের মাংস, আপেল, আঙ্গুর এবং পনিরও এই তালিকায় থাকবে বলে জানিয়েছেন মেক্সিকোর সরকার। জানা যায় ফরাসী প্রেসিডেন্ট ইমানুয়েল ম্যাক্রো মার্কিন প্রেসিডেন্ট ডোনাল্ড ট্রাম্পের সাথে সরাসরি ফোনে আলাপ করেছেন এবং যুক্তরাষ্ট্রের পদক্ষেপগুলোকে অবৈধ আখ্যা দিয়েছেন। ইউরোপীয় ইউনিয়ন আমেরিকার এসব পদক্ষেপগুলোর উপযুক্ত জবাব দিবে বলে উনি মার্কিন প্রেসিডেন্টকে পরিষ্কাভাবে জানিয়ে দিয়েছেন। যুক্তরাষ্ট্র এবং তার দীর্ঘদিনের এই দেশগুলোর মধ্যে বাণিজ্যযুদ্ধ আরম্ভ হয়েছে এবং অল্প সময়ে চরম পর্যায়ে পৌছে গেছে। ইউরোপিয়ান ইউনিয়নের সমস্ত দেশগুলি, কানাডা এবং ল্যাটিন আমেরিকার দেশগুলিসহ বিশ্ব বাণিজ্যের সাথে সম্পৃক্ত, প্রায় দেশ একমত যে বিশ্ব বাণিজ্যের ক্ষেত্রে যুক্তরাষ্ট্র যে সব পদক্ষেপ নিচ্ছে তা বিশ্ব বাণিজ্যের বিরুদ্ধে যুদ্ধ সমতুল্য। ফ্রান্সের প্রেসিডেন্ট ম্যাক্রোন সাংবাদিকদের সাথে আলাপে এ ব্যাপারে বলেছেন, "A mistake in many ways because it responds to existing international imbalance in the worst way by breaking up and creating economic nationalism." অর্থ্যাৎ “ইহা বহুদিক দিয়ে এক ভুলপদক্ষেপ, এই পদক্ষেপ অর্থনৈতিক জাতীয়তাবাদ সৃষ্টি করে বাণিজ্যের ক্ষেত্রে আন্তর্জাতিক ভারসাম্য নষ্ট করে দিবে। ”